CELEX: 52008PC0695
Language: ro
Date: 2008-11-03
Title: Propunere de decizie a Consiliului de stabilire a poziţiei care urmează să fie adoptată, în numele Comunităţii Europene, cu privire la anumite propuneri de modificare a anexelor I şi II la Convenţia privind conservarea speciilor migratoare de animale sălbatice cu ocazia celei de-a noua reuniuni a Conferinţei părţilor

Anunţ juridic important

|

52008PC0695

Propunere de decizie a Consiliului de stabilire a poziţiei care urmează să fie adoptată, în numele Comunităţii Europene, cu privire la anumite propuneri de modificare a anexelor I şi II la Convenţia privind conservarea speciilor migratoare de animale sălbatice cu ocazia celei de-a noua reuniuni a Conferinţei părţilor  /* COM/2008/0695 final */  

	[pic] | COMISIA COMUNITĂŢILOR EUROPENE |Bruxelles, 3.11.2008COM(2008) 695 finalPropunere deDECIZIE A CONSILIULUIde stabilire a poziției care urmează să fie adoptată, în numele Comunității Europene, cu privire la anumite propuneri de modificare a anexelor I şi II la Convenția privind conservarea speciilor migratoare de animale sălbatice cu ocazia celei de-a noua reuniuni a Conferinţei părţilor(prezentată de Comisie)EXPUNERE DE MOTIVE1.  Convenţia privind conservarea speciilor migratoare de animale sălbatice (cunoscută şi sub denumirea de CMS sau Convenţia de la Bonn) are drept obiectiv conservarea speciilor migratoare terestre, marine şi de păsări în toată aria lor de răspândire. Este vorba despre un tratat interguvernamental, încheiat sub egida programului Naţiunilor Unite pentru mediu, care vizează conservarea florei şi faunei sălbatice şi a habitatelor la scară mondială.2.  Cea de-a noua reuniune a Conferinței părților la Convenţie va avea loc la Roma (Italia) în perioada 1 -5 decembrie 2008. Comunitatea Europeană este parte la CMS începând cu 1 noiembrie 1983[1].3.  Conferinţa părţilor (COP) reprezintă organismul de decizie al Convenţiei, abilitat să evalueze starea de conservare a speciilor migratoare şi, ulterior, să revizuiască listele din anexele I şi II la Convenţie. În vederea acestei COP, mai multe părţi au prezentat propuneri de modificare a anexelor I şi II la Convenţie pentru a asigura protecţia câtorva specii noi.4.  În conformitate cu articolul XI din Convenţie, o modificare a anexelor intră în vigoare pentru toate părţile, cu excepţia acelor părţi care îşi exprimă rezerva în acest sens, la nouăzeci de zile de la reuniunea Conferinţei părţilor în cadrul căreia a fost adoptată respectiva modificare. Prin urmare, este necesar ca, în temeiul articolului 300 alineatul (2) al doilea paragraf, Consiliul să ia o decizie în scopul stabilirii poziţiilor care trebuie adoptate în numele Comunităţii la cea de-a noua reuniune a Conferinţei părţilor.5.  Niciuna dintre propunerile de modificări înaintată de părţi nu necesită modificarea legislaţiei comunitare. Acestea vizează fie speciile migratoare care beneficiază deja de o protecţie corespunzătoare în temeiul legislaţiei comunitare, inclusiv directiva privind păsările[2] şi directiva privind habitatele[3] sau politica comună în domeniul pescuitului (PCP)[4], fie speciile care nu fac obiectul PCP şi a căror arie de răspândire se află în afara teritoriului european al statelor membre. Comunitatatea trebuie să sprijine aceste propuneri pe baza următoarelor considerente: (1) acestea sunt fundamentate ştiinţific; (2) din motive de coerenţă între acţiunile sale de politică internă şi cele de politică externă; şi (3) CE are angajamente de cooperare internaţională pentru protejarea biodiversităţii, în conformitate cu articolul 5 din Convenţia Naţiunilor Unite privind diversitatea biologică şi cu obiectivul convenit la Summitul mondial privind dezvoltarea durabilă „de reducere semnificativă a ritmului actual de diminuare a biodiversităţii până în 2010.”Propunere deDECIZIE A CONSILIULUIde stabilire a poziției care urmează să fie adoptată, în numele Comunității Europene, cu privire la anumite propuneri de modificare a anexelor I şi II la Convenția privind conservarea speciilor migratoare de animale sălbatice cu ocazia celei de-a noua reuniuni a Conferinţei părţilorCONSILIUL UNIUNII EUROPENE,având în vedere Tratatul de instituire a Comunității Europene, în special articolul 175 alineatul (1) coroborat cu articolul 300 alineatul (2) al doilea paragraf,având în vedere propunerea Comisiei[5],întrucât:(1) Comunitatea este parte la Convenţia privind conservarea speciilor migratoare de animale sălbatice (CMS sau Convenţia de la Bonn)[6].(2) Conferinţa părţilor reprezintă organismul de decizie al Convenţiei, iar printre atribuţiunile care îi revin se numără revizuirea şi evaluarea stării de conservare a speciilor migratoare şi examinarea progreselor înregistrate în ceea ce priveşte conservarea speciilor migratoare, în special a celor enumerate în anexele I şi II la Convenţie.(3) În vederea celei de-a noua reuniuni a Conferinţei părţilor, care va avea loc la Roma (Italia) în perioada 1 - 5 decembrie 2008, mai multe părţi au prezentat propuneri de modificare a anexelor I şi II la Convenţie pentru a asigura protecţia câtorva specii noi.(4) În conformitate cu articolul XI din Convenţie, o modificare a anexelor intră în vigoare pentru toate părţile, cu excepţia acelor părţi care îşi exprimă rezerva în acest sens, la nouăzeci de zile de la reuniunea Conferinţei părţilor în cadrul căreia a fost adoptată respectiva modificare.(5) Niciuna dintre propunerile de modificări înaintate de părţi nu necesită modificarea legislaţiei comunitare.(6) Comunitatea trebuie să sprijine aceste propuneri deoarece acestea sunt fundamentate ştiinţific, sunt conforme cu legislaţia comunitară şi cu angajamentul Comunităţii privind cooperarea internaţională pentru protecţia biodiversităţii, în conformitate cu articolul 5 din Convenţia Naţiunilor Unite privind diversitatea biologică[7] şi cu obiectivul convenit la Summitul mondial privind dezvoltarea durabilă din 2002 de reducere semnificativă a ritmului actual de diminuare a biodiversităţii până în 2010,DECIDE:Articol unicLa cea de-a noua reuniune a Conferinţei părţilor la Convenţia privind conservarea speciilor migratoare de animale sălbatice (CMS sau Convenţia de la Bonn), Comisia prezintă următoarea poziţie a Comunităţii cu ocazia exprimării votului privind modificarea anexelor I şi II la Convenţia respectivă pentru a asigura protecţia câtorva specii noi.6.  prin urmare, Comisia este autorizată să susţină completarea anexei I cu următoarele specii:7.  Neophron percnopterus ;8.  Tursiops truncatus ponticus (populaţia din Marea Neagră);9.  Falco cherrug ;10.  Orcaella brevirostris ;11.  Souza teuszii ;12.  Acinonyx jubatus ;13.  Trichechus senegalensis ;14.  Ammotragus lervia ;15.  Aythya baeri ;16.  Sterna lorata ;17.  Emberiza aureola ;18.  Dendroica caerulea ;19.  Acrocephalus sorghophilus;20.  prin urmare, Comisia este autorizată să susţină completarea anexei II cu următoarele specii:21.  Phocoena phocoena (populaţia din Africa de nord-vest);22.  Grampus griseus (populaţia mediteraneană);23.  Tursiops truncatus (întreaga populaţie mediteraneană);24.  Stenella clymene (populaţia din Africa de vest, zona tropicală a Atlanticului de est);25.  Lycaon pictus ;26.  Saiga tatarica ;27.  Oxyura maccoa ;28.  Rhychops flavirostris ;29.  Isurus oxyrinchus ;30.  Isurus paucus ;31.  Lamna nasus ;32.  Squalus acanthias .Adoptată la Bruxelles, […].Pentru ConsiliuPreședintele […] [1] Decizia 82/461/CEE a Consiliului din 24 iunie 1982 privind încheierea Convenției privind conservarea speciilor migratoare de animale sălbatice, JO L 210, 24.6.1982, p. 10.[2] Directiva 79/409/CEE a Consiliului din 2 aprilie 1979 privind conservarea păsărilor sălbatice, JO L 103, 25.4.1979, p. 1.[3] Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică, JO L 206, 22.7.1992, p. 7.[4] Regulamentul (CE) nr. 2371/2002 al Consiliului privind conservarea și exploatarea durabilă a resurselor piscicole în conformitate cu politica comună în domeniul pescuitului, JO L 358, 31.12.2002, p.59.[5] JO C , , p. .[6] Decizia 82/461/CEE a Consiliului din 24 iunie 1982 privind încheierea Convenției privind conservarea speciilor migratoare de animale sălbatice, JO L 210, 24.6.1982, p. 10.[7] Decizia 93/626/CEE a Consiliului din 25 octombrie 1993 privind încheierea Convenției privind diversitatea biologică, JO L 309, 13.12.1993, p. 1.